
PËR DISA SHTESA NË VENDIMIN NR. 479, DATË 31.8.2000 TË KËSHILLIT TË MINISTRAVE “PËR PËRGATITJEN DHE REALIZIMIN E KONTRATËS SË KONCENSIONIT PËR NDËRTIMIN E TERMINALIT TË RI TË PASAGJERËVE NË AEROPORTIN E RINASIT”

Në mbështetje të nenit 100 të Kushtetutës dhe të nenit 5 të ligjit nr.7973, datë 26.7.2995 “Për koncensionet dhe pjesëmarrjen e sektorit privat në shërbimet publike dhe infrastrukturë”, me propozimin e Ministrit të Ekonomisë Publike dhe Privatizimit dhe Ministrit të Transportit, Këshilli i Ministrave

V E N D O S I:

Në vendimin nr.479, datë 31.8.2000 të Këshillit të Ministrave bëhen këto shtesa:
1. Në pikën 1 të shtohet paragrafi me këtë përmbajtje:
“Objekt i koncensionit të jenë edhe elementët e tjerë infrastrukturorë, shërbimet aeroportuale dhe joaeroportuale, sipas përcaktimit të masterplanit të zhvillimit të Aeroportit Ndërkombëtar të Rinasit.”.
2. Në pikën 3 rreshti i parë, pas fjalëve “…të ri të pasagjerëve…”, të shtohen fjalët “dhe elementëve të tjerë infrastrukturorë, shërbimeve aeroportuale dhe joaeroportuale…”.
Ky vendim hyn në fuqi pas botimit në Fletoren Zyrtare.

